Viborger Samler, 1845-08-11
Vestindien og Mexico. De nyeste Meddelelser, fra de britisk vestindiske Øer beskæftige sig udelukkende med Sukkerhøstens gunstige Resultater. En foederalistisk Opstand, som den 7de Juni udbrød i Staden Mexico, er dæmpet, men den i Tobasco udbrudte forderalistiske Bevægelse opvækker Uro iblandt Gemytterne. Kongeriget Preussen. Fra Posen melder et Øienvidne til Ementen Følgende. Allerede den 28de Juli løb Czerski Fare for at blive stenet af en Hob fanatiske Qvinder; paa Døren til hans Bolig var heftet en Placat, der truede Czerski og hans Beskyttere med Døden. Om Eftermiddagen indfandt sig hos Politipræfecten Erkebiskop v. Przyluki og overrakte ham en af mere end 1200 Jndvaanere underskreven Petition imod den tydsk catholske Menigheds Gudstjeneste. Ansøgerne søgte at henlede Politipræsectens Opmærksomhed derpaa, at man paa Grund af Folkets Stemning maatte befrygte et voldsomt Angreb imod Kirken. Da Politipræfecten erklærede at han vilde vide at sætte Magt imod Magt, forføiede Ærkebiskoppen, sig bort, erklærende, at han nu ikke vilde indestaae for Noget. Til den følgende Dag berammedes en høitidelig Procession til Ære for Kong Miccislaus den Første, Begrunderen af Christendommen i Polen, og for Kong Boleslaus Chrobry, ridende Sendebud opfordrede Jndbyggerne fra Landdistricterne til at indfinde sig i Staden Posen og deeltage i Festen. J selve Staden gik Geistlige fra Huus til Huus for at ophidse Beboerne imod Czerski. Aftenen nærmede sig. Et Pistolskud tjente som Signal, fra Værtshusene og Sidegaderne styrtede Hobene under vilde Raab ud paa Gaden. Ned med Czerski og hans Tilhængere, lød det. Politiet overvældedes, og tog Flugten til Hovedvagten, der var forstærket med 2 Compagnier Infanterie. Kampens Udfald var uvis, indtil det fremstyrkende Cavalleri anfaldt Oprørerne i Ryggen og sprængte Hobene. Kl. 10 1/2 om Aftenen var Kampen endt. Midt under Ementen havde Pastor Czerski, ledsaget af en Frøken v. C., maattet tage Flugten fra sin Bopæl og begive sig til den ved Korskirken beliggende Præstebolig, der tilhørte Superintendent Fischer. Denne modige Handling af Frøken v. C. fortjener at opbevares i Hukommelsen; den unge Dame hørte ikke til den nye Menighed. - Om Natten herskede Rolighed i Staden; men den følgende Dags Morgen bølgede Folkehobene i Gaderne; man søgte Czerski; den til den nye Menighed overladte Korskirke fyldtes imidlertid med Medlemmerne af Menigheden og flere Tusinder af Tilhørere og Nysgjerrige. Dog feiredes Gudstjenesten, i Rolighed, da en stærk Militaircordon var opstillet rundtom Kirken. Netop i det Øieblik da Processionen ophørte, og de ved Prækenen bevægede Tilhørere strømmede ud af Kirken, begav Czerski sig ad en Omvei til Posthuset, hvorfra han med Extraprost og ledsaget af nogle Venner forlod Posen. Kun den tappre Lieutenant havde man at takke for Czerskis Frelse, denne modige Officier lod nemlig det under hans Commando staaende Detaschement med fældet Baionnet trænge frem paa den efter Czerski ilende Folkehob. Da Hobene havde erholdt Vished om at Czerski var undkommen, kjendte deres Raseri ikke længere nogen Grændser. Alt ilede nu til Stadens store Torv, Vagten stormedes af Landbeboerne. Dette Øieblik var det meest critiske, blev Vagten overvældet, var Alt at befrygte. Men ogsaa dennegang lykkedes det Cavalleriet at sprænge Hobene." - Det erkebiskoppelige Generalconsistorium har under 30te Juli bekjendtgjort at den i Posen den 29de afholdte Procession ikke var af Ærkebiskoppen anordnet til Ære for Kongerne Mieceslaus og Boleslaus, men at den var fremkaldt af den tydske og polske catholske Befolkning i Staden for offentligen at bevidne Sammes Troskab og Hengivenhed for den catholske Kirke. Først efter gjentagne indstændige Begjeringer og Opfordringer var Processionen bleven tilladt.